סשה אובראדוביץ'

סשה אובראדוביץ (בסרבית: Саша Обрадовић; נולד ב-29 בינואר 1969) הוא כדורסלן עבר ומאמן כדורסל סרבי המאמן את מונקו מליגת העל הצרפתית והיורוליג.

== קריירת משחק ==
ככדורסלן מקצועני שיחק אובראדוביץ' בעמדות הרכז והקלע בכוכב האדום בלגרד, לימוז', אלבה ברלין, וירטוס רומא, בודוצ'נוסט פודגוריצה וריין אנרגי קלן, עד לפרישתו ב-2005.

באפריל 2001, בזמן ששיחק בבודוצ'נוסט, נקלע אובראדוביץ' לקרב אגרופים עם חברו לקבוצה מילנקו טופיץ' במהלך אימון, והושעה על ידי המועדון.<ref>[http://www.beobasket.net/page/news/en.html?view=story&id=5647&sectionId=10 SASA OBRADOVIC SUSPENDED];BeoBasket, 16 April 2001.</ref> עד מהרה נפרדו דרכיהם.

במהלך קריירת המשחק שלו הוא זכה בגביע קוראץ' בעונת 1994/95, שלוש אליפויות סרביה ומונטנגרו, גביע יוגוסלבי, אליפות הבונדסליגה ושלושה גביע גרמניה.

== קריירה בנבחרת הלאומית ==
לאחר הסרת העיצומים נגד הרפובליקה הפדרלית של יוגוסלביה, ניתנה לנבחרתה הלאומית הזדמנות להעפיל לאליפות אירופה בכדורסל ביוון ב-1995 דרך סיבוב המוקדמות הנוסף בסופיה, בולגריה. לאובראדוביץ' היה תפקיד מפתח בניצחון 93–87 בהארכה על כאשר הוביל את קלעי הנבחרת עם 16 נקודות ועזר לה להעפיל ליורובאסקט.<ref></ref> לאחר מכן, הוא היה חבר בנבחרת בראשות המאמן דושאן איבקוביץ' שזכתה באליפות אירופה 1995. הקבוצה סיימה את הטורניר ללא הפסד עם 9 ניצחונות. במשך תשעת משחקי הטורניר, אובראדוביץ' העמיד ממוצעים של 6.3 נקודות, ריבאונד אחד ו-1.9 אסיסטים למשחק.<ref></ref>

אובראדוביץ' היה חבר בנבחרת הלאומית בראשות המאמן ז'ליקו אובראדוביץ' שזכתה במדליית הכסף באולימפיאדת 1996 באטלנטה, ג'ורג'יה, ארצות הברית. יוגוסלביה הפסידה ל במשחק הגמר. הוא רשם את שיא הטורניר שלו עם 18 נקודות בניצחון 91–68 על במשחק השני בשלב הבתים.<ref></ref> במשך שמונת משחקי הטורניר, אובראדוביץ' העמיד ממוצעים של 6.2 נקודות, ריבאונד אחד ו-1.9 אסיסטים למשחק.<ref></ref>

אובראדוביץ' זכה במדליית הזהב השנייה שלו באליפות אירופה 1997 בספרד. במשך תשעת משחקי הטורניר, הוא העמיד ממוצעים של 5.1 נקודות ו-2.3 אסיסטים למשחק.<ref></ref> הנבחרת המשיכה וזכתה במדליית זהב שנייה ברציפות, כשהיא מנצחת את בגמר. בשנה שלאחר מכן, אובראדוביץ' היה חבר בנבחרת יוגוסלביה שזכתה באליפות העולם 1998 ביוון. הוא קלע את שיא הטורניר שלו של 18 נקודות, וקלע 4 שלשות מתוך 4 ב-19 דקות בניצחון 99–54 על .<ref></ref> בתשעת משחקי הטורניר הוא העמיד ממוצעים של 9 נקודות, 1.1 ריבאונדים ו-1.3 אסיסטים למשחק.<ref></ref>

אובראדוביץ' זכה עם יוגוסלביה במדליית הארד באליפות אירופה 1999 בצרפת עם ממוצעים של 9.2 נקודות, 1.2 ריבאונדים ו-1.8 אסיסטים למשחק, במשך חמישה משחקים בטורניר.<ref></ref> הוא החמיץ את שלושת המשחקים בשלב הנוקאאוט בגלל פציעה. בשנה הבאה שיחק אובראדוביץ' באולימפיאדה השנייה שלו. במהלך שבעת משחקי הטורניר האולימפי בסידני, אוסטרליה, הוא העמיד ממוצעים של 6.6 נקודות, 1.6 ריבאונדים ו-1.7 אסיסטים למשחק.<ref></ref>

אובראדוביץ' היה חבר בנבחרת יוגוסלביה בראשות המאמן סבטיסלב פשיץ' שזכתה במדליית הזהב באליפות אירופה 2001 בטורקיה. זו הייתה מדליית הזהב השלישית שלו באליפות אירופה. הנבחרת סיימה את הטורניר ללא הפסד במאזן 6–0, וניצחה את במשחק הגמר. במשך ששת משחקי הטורניר, הוא העמיד ממוצעים של 4.3 נקודות, 1.7 אסיסטים ו-1.7 חטיפות למשחק.<ref></ref> לאחר הטורניר הודיע על פרישה מהנבחרת בגיל 32.

== קריירת אימון ==
מיד לאחר פרישתו מכדורסל ב-2005 החל אובראדוביץ' את קריירת האימון שלו ומונה למאמן הראשי של ריין אנרגי קלן, וזכה איתה באליפות הליגה הגרמנית ובגביע הגרמני. הוא גם אימן בקייב האוקראינית, טורוב זגוז'לץ מליגת העל הפולנית ודונצק, איתה זכה באליפות הסופרליגה האוקראינית הראשונה בתולדותיה. לאחר מכן הצטרף אובראדוביץ' לאלבה ברלין הגרמנית ב-2012.

ב-23 במאי 2016 הוכרז כי אובראדוביץ' יעזוב את אלבה, לאחר שזכה איתה בשלושה גביעי גרמניה.<ref>[http://www.spiegel.de/sport/sonst/basketball-trainer-sasa-obradovic-verlaesst-alba-berlin-a-1093705.html Basketball: Alba Berlin trennt sich von Trainer Obradovic ](בגרמנית)</ref>

בנובמבר 2016 חתם אובראדוביץ' בלוקומוטיב קובאן הרוסית מהליגה המאוחדת של VTB.<ref>[http://www.eurocupbasketball.com/eurocup/news/i/7eodrq7jjei3wear/lokomotiv-appoints-obradovic-as-head-coach Lokomotiv appoints Obradovic as head coach.]</ref> הוא עזב את קובאן ב-4 בנובמבר 2018, לאחר שזכה איתה בגביע הרוסי והגיע איתה לגמר עונת , שם הפסידה לדרושפאקה.<ref></ref> כמו כן, הוא זכה כמאמן קובאן בפרס מאמן השנה ביורוקאפ.

בפברואר 2019, מונה אובראדוביץ' למאמן הראשי של מונקו מהליגה הצרפתית.<ref></ref> ביוני 2020 הוא נפרד מהקבוצה.<ref></ref><ref></ref><ref></ref>

אובראדוביץ' אימן לראשונה קבוצת NBA בליגת הקיץ, עם ברוקלין נטס, אטלנטה הוקס וסן אנטוניו ספרס.<ref></ref>

ב-10 ביוני 2020, הכוכב האדום בלגרד מינתה את אובראדוביץ' למאמנה החדש.<ref></ref><ref></ref><ref></ref> עם זאת, לאחר 5 ניצחונות בלבד ב-16 משחקי יורוליג, הוא נפרד מהכוכב האדום ב-24 בדצמבר 2020.<ref></ref>

ב-13 בדצמבר 2021, חתם אובראדוביץ' במונקו מליגת העל הצרפתית והיורוליג.<ref></ref> הוא העפיל עם הקבוצה לרבע גמר עונת 2021/2022 ביורוליג (שם הודחה על ידי אולימפיאקוס) ולגמר הליגה הצרפתית, שם הפסידה לאסוול ליון-וילרבאן.

== קישורים חיצוניים ==

== הערות שוליים ==

קטגוריה:כדורסלני וירטוס רומא
קטגוריה:כדורסלני לימוז'
קטגוריה:כדורסלני הכוכב האדום בלגרד
קטגוריה:כדורסלני בודוצ'נוסט פודגוריצה
קטגוריה:כדורסלנים באולימפיאדת סידני (2000)
קטגוריה:כדורסלנים באולימפיאדת אטלנטה (1996)
קטגוריה:כדורסלני אלבה ברלין
קטגוריה:כדורסלנים סרבים
קטגוריה:מדליסטים אולימפיים סרבים
קטגוריה:מאמני כדורסל סרבים
קטגוריה:בלגרד: אישים
קטגוריה:סרבים שנולדו ב-1969
קטגוריה:ספורטאים סרבים בצרפת